ઘડીના છઠા ભાગમાં એ આખી ઘટના બની ગઈ. અબ્બાએ એ લોહી ભીની તલવાર પરથી શું અનુમાન કર્યું એ તો મને ખબર નથી, પણ જેટલી ઝડપથી એ ઘટના બની એથી પણ ઝડપથી અબ્બાએ એક નિર્ણય લીધો – જેના થકી મારી આખી જીંદગીએ પડખું બદલ્યું. ટોળું અસમંજસમાં શું નિર્ણય લેવો એની ચર્ચાએ ચડ્યું હતું ત્યારે અબ્બાએ લાગ જોઈ માસ્ટરજીને ઇશારાથી મને સાથે લઈને ત્યાંથી સરકી જવા કહ્યું ! અને મને આજે પણ યાદ છે, માસ્ટરજી મને ખોળામાં ઊંચકીને જીવ પર આવીને દોડ્યા હતા !